Author: nejedly
Last saved by: sulik
Company: MVRR SR

Doložka finančných, ekonomických a environmentálnych vplyvov 
a vplyvov na zamestnanosť

1) Vyčíslenie odhadu dopadov na verejné financie

Predpokladá sa, že prostredníctvom rozhodnutia EK o poskytnutí pomoci pre projekt ”Zásobovanie vodou a odkanalizovanie regiónu Horné Kysuce” Európska komisia alokuje finančné prostriedky vo výške 45 916 000 € (84,5 % z celkových oprávnených nákladov). Celkové oprávnené náklady projektu sú vo výške 54 339 000 €.

Národné spolufinancovanie oprávnených nákladov projektu vo výške 
11 634 000 € sa predpokladá v nasledovnom rozdelení medzi konečného príjemcu a štátny rozpočet:

Konečný príjemca (Severoslovenská vodárenská spoločnosť, a. s.): 	3 211 000 €
Štátny rozpočet (kapitola MŽP SR):					 	8 423 000 €

2) Odhad dopadov na obyvateľov, hospodárenie podnikateľskej sféry

Projekt bude mať nasledujúce ekonomické a sociálne prínosy:
-	skvalitnenie životnej úrovne obyvateľov v danej oblasti v dôsledku zníženia zaťaženia životného prostredia a zvýšenia kvality vôd v regióne, 
-	55 000 novonapojených obyvateľov dotknutého regiónu na dodávku pitnej vody do r. 2009 a až 66 000 n. o. v roku 2030,
-	výstavba sanitárneho kanalizačného systému pre 13 obcí. Oprava častí existujúceho kombinovaného kanalizačného systému v Čadci. Rekonštrukcia kombinovaného kanalizačného systému v Turzovke na oddelený samostatný kanalizačný systém,
-	rekonštrukcia, modernizácia a rozšírenie ČOV Turzovka a ČOV Čadca,
-	zlepšenia environmentálnej infraštruktúry v regióne,
-	zvýšená cezhraničná spolupráca s ČR a Poľskom a zvýšenie počtu turistov.
3) Odhad dopadov na životné prostredie

	Projekt ”Zásobovanie vodou a odkanalizovanie regiónu Horné Kysuce”  bol vypracovaný v súlade s nasledovnými strategickými dokumentmi v oblasti životného prostredia: 
•	Národný environmentálny akčný plán (NEAP II)

	Realizácia projektu prispeje k uplatňovaniu nasledovných smerníc Európskej únie:
•	91/271/EHS o čistení mestských odpadových vôd,
•	2000/60/EHS rámcová smernica o vodách,
•	75/440/EHS o kvalite povrchovej vody určenej na odber pitnej vody,
•	86/278/EHS o využití kalov z kanalizácií v poľnohospodárstve,
•	78/689/EHS o kvalite vody pre sladkovodné ryby,
•	76/160/EHS o kvalite vody určenej na kúpanie,
•	98/83/EHS o pitnej vode.

4) Odhad dopadov na zamestnanosť

Podľa odhadu bude počas fázy výstavby projektu priamo vytvorených 400 pracovných miest a nepriamo 70 pracovných miest v očakávanej dĺžke trvania 36 mesiacov. Po ukončení fázy výstavby projektu bude priamo vytvorených 55 miest a nepriamo 10 stálych pracovných miest na prevádzku projektu. Uvedené pracovné miesta sa chápu ako pracovné miesta na plný pracovný úväzok.